Innovate UK Futurebuild Connects 1-2-1 Meetings
2026-03-03 - 2026-03-05
Pozývame vás na 1:1 stretnutia, ktoré budú prebiehať v rámci Futurebuild 2026. Cieľom podujatia je spojiť podniky pôsobiace v oblasti udržateľných materiálov, stavebníctva a cirkulárnej ekonomiky v stavebnom priemysle. Minulého ročníka sa zúčastnilo viac ako 9000 návštevníkov a viac ako 250 vystavovateľov.
Dátum konania: 3. – 5. marec 2026Miesto konania: Londýn, Veľká Británia + onlineRegistrácia: Create an account | Registration | Innovate UK Futurebuild Connects 1-2-1 MeetingsWeb stránka podujatia: Home | Innovate UK Futurebuild Connects 1-2-1 Meetings
Tematické oblasti:

udržateľné stavebné materiály,
moderné stavebné metódy a pokročilá výroba,
obnoviteľné a inteligentné energetické riešenia,
zelené technológie a inovácie,
obehové hospodárstvo a efektívne využívanie zdrojov,
spoločenská hodnota a vplyv na komunitu,
odolná infraštruktúra a tvorba priestorov.

Organizácia podujatia:

3. marca 2026 – osobné stretnutia
4. – 5. marca 2026 – online stretnutia

Dôležité: Aby ste mali prístup na výstavu a do zóny pre stretnutia, musíte sa tiež zaregistrovať na bezplatný vstup na Futurebuild.
Emergent Sustainable Built Environment Materials (ESBEM) Innovation Network – platforma, ktorá podporuje spoluprácu a inovácie v oblasti stavebných materiálov s nízkym dopadom na životné prostredie.
Pri vypĺňaní prihlášky pre stretnutia si v časti „Settings“ v rámci položky „Support office“ vyberte TUKE ako vašu podpornú inštitúciu. Následne vašu prihlášku obratom radi potvrdíme v registračnom systéme podujatia. Nezabudnite na vyplnenie tzv. Marketplace. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Green Mission in Japan 2026
2026-03-16 - 2026-03-19
Ste európskou spoločnosťou poskytujúcou riešenia pre zelenú transformáciu? Hľadáte príležitosť preniknúť na japonský trh? EU-Japan Centre ponúka možnosť zúčastniť sa na misii Green Business Mission v Japonsku. Využite šancu prezentovať svoju spoločnosť počas týždňa Smart Energy Week / Sustainability Management Week v Tokiu v marci 2026!
Dátum konania: 16.-19. marec 2026Miesto konania: Tokio, JaponskoRegistrácia: TU
Uzávierka registrácie: 5. december 2025Web stránka podujatia: Green Business Mission in Japan | EU-Japan
Vybraní uchádzači budú mať k dispozícii bezplatný priestor v európskom pavilóne. Súčasťou balíka bude aj preklad profilov spoločností a tlmočníci tlmočiaci z angličtiny do japončiny priamo na mieste. Okrem toho budú pred veľtrhom organizované ďalšie B2B aktivity s cieľom maximalizovať obchodné príležitosti s japonskými spoločnosťami.
Tematické zameranie Smart Energy Week: vodík, batérie, fotovoltika, inteligentné siete, veterná energia a biomasa.
Tematické zameranie Decarbonisation Expo: riešenia s nulovými emisiami uhlíka, riešenia prispievajúce k cirkulárnej ekonomike.
Organizácia podujatia:

16. marec 2026 – On-site Briefing (tbc); B2B Networking Event
17. – 19. marec 2026 – EU Pavilion Sustainability Management Week / Smart Energy Week

Oprávnený uchádzač musí:

pracovať pre klastrovú organizáciu alebo malý a stredný podnik so sídlom v Európskej únii alebo v krajine pridruženej k programu jednotného trhu, oblasť „Konkurencieschopnosť malých a stredných podnikov;
sídlo spoločnosti musí byť v krajine EÚ/SMP;
mať podporu svojho zamestnávateľa prostredníctvom podpísaného listu (ak nepatrí k vrcholovému manažmentu);
byť schopný zúčastniť sa celého programu. Účasť na tom istom veľtrhu iným spôsobom (v samostatnom stánku alebo ako súčasť národného/regionálneho pavilónu) nie je povolená;
mať dobrú znalosť angličtiny (odporúčaná úroveň B2 alebo vyššia);

Uchádzači zo spoločností alebo klastrov, ktoré nie sú relevantné pre sektorovo špecifickú obchodnú misiu, budú zamietnutí.
Kontakt: Enterprise Europe Network pri UVP TECHNICOM, e-mail: een@uvptechnicom.sk

International Health Day 2026
2026-03-24 - 2026-03-25
Enterprise Europe Network pozýva spoločnosti pôsobiace v oblasti zdravia na kooperačné podujatie, ktoré sa uskutoční v rámci International Health Day 2026 vo Viedni.
Dátum konania: 24. – 25. marec 2026Miesto konania: Viedeň, Rakúsko + onlineRegistrácia: Create an account | Registration | International Health Day 2026Web stránka podujatia: Home | International Health Day 2026
Témy podujatia:

Duševné zdravie;
Inteligentná výroba: Digitálna transformácia a automatizácia vo výrobnom sektore v oblasti prírodných vied (vrátane farmaceutického a medicínskeho priemyslu);
Exportné príležitosti a výzvy;
Ústredná úloha umelej inteligencie v biologických vedách, biomedicínskom výskume a vývoji a v internacionalizácii startupov v oblasti biologických vied;
Internacionalizácia v sektore digitálneho zdravotníctva – praktické skúsenosti;
Úspešné vytváranie sietí.

Pre koho je podujatie určené?

spoločnosti zo všetkých sektorov zdravotníctva,
univerzity a výskumné inštitúcie,
Trendscouts,
nákupcovia v zdravotníckych systémoch.

Organizácia podujatia:

24. marca – osobné stretnutia
25. marca – online stretnutia

Pri vypĺňaní prihlášky pre stretnutia si v časti „Settings“ v rámci položky „Support office“ vyberte TUKE ako vašu podpornú inštitúciu. Následne vašu prihlášku obratom radi potvrdíme v registračnom systéme podujatia. Nezabudnite na vyplnenie tzv. Marketplace. Ďakujeme.
Kontakt: Enterprise Europe Network pri UVP TECHNICOM, e-mail: een@uvptechnicom.sk

Obchodná misia v sektore ovocia a zeleniny – Rimini
2026-04-21 - 2026-04-23
Partneri siete Enterprise Europe Network pozývajú spoločnosti pôsobiace v oblasti ovocia a zeleniny so záujmom o nákup produktov a technológií na obchodnú misiu, ktorá sa uskutoční v rámci veľtrhu Macfrut v talianskom Rimini.
Macfrut je poprednou udalosťou pre manažérov a rozhodovateľov v talianskom a medzinárodnom dodávateľskom reťazci ovocia a zeleniny. Navštívia ho tisíce spoločností, ktoré predstavia svoje nové produkty. Počas troch dní budete mať možnosť stretávať sa so spoločnosťami a odborníkmi z celého sveta, sledovať vývoj technológií v tomto odvetví a zúčastniť sa dôležitých workshopov a konferencií. Tento veľtrh je rozdelený do troch hlavných oblastí: pred zberom, po zbere a zdravá výživa.

Hlavnými témami (pred zberom a po zbere) spoločností z Emilia-Romagna sú:

Stroje a technické vybavenie pre poľnohospodárstvo
Zavlažovacie systémy
Stroje a technológie pre pozberovú úpravu (selekčné linky, balenie a konzervácia)
Balenie: materiály a obaly pre ovocie a zeleninu
Chladiace systémy.

Organizácia podujatia:

Stretnutia 1:1 budú prebiehať v anglickom jazyku stánkoch vystavovateľov z Emilia-Romagna;
Účastníci musia pricestovať 20. alebo 21. apríla a musia zaručiť, že sa zúčastnia minimálne 4 stretnutí/deň.

Dôležité termíny:

registrácia na platforme do 2. marca 2026
zaslanie logistických informácií do marca 2026
otvorenie platformy pre dohodovanie stretnutí: od 23. marca do 10. apríla 2026
príchod delegácie do Talianska 20. apríla 2026
osobná účasť na stretnutiach počas veľtrhu 21. – 23. apríla 2026

Zahraniční klienti EEN môžu získať bezplatne:

ubytovanie v hoteli na 2 noci (v prípade potreby na 3 noci, za predpokladu, že účastníci zaručia minimálne 4 stretnutia za deň),
vstupenku a prístup do salónika pre kupujúcich,
účasť na osobných stretnutiach,
bezplatnú kyvadlovú dopravu z letísk Rimini a Bologna a dennú kyvadlovú dopravu z hotela na veľtrh v Rimini,

Spoločnosti z vyššie uvedených odvetví, ktoré majú záujem o účasť, môžu vyplniť svoj profil na nasledujúcom odkaze https://buyer.macfrut.com/mvc/registration?i=OtSnH64s9JY=.
Organizátori veľtrhu skontrolujú profily spoločností pred ich potvrdením na webovej stránke.
Kontakt: UVP Technicom, Technická univerzita v Košiciach, email: een@uvptechnicom.sk

Global Innovation Summit 2026
2026-05-06
Global Innovation Summit 2026 predstavuje príležitosť rozbehnúť váš inovačný projekt v spolupráci s medzinárodnými partnermi, posilniť vaše podnikanie a objaviť vhodné možnosti financovania vo viac ako 40 krajinách.

Dátum konania: 6. máj 2026Miesto konania: Basel, ŠvajčiarskoRegistrácia: https://www.b2match.com/e/global-innovation-summit-2026/sign-up/create-accountWeb stránka podujatia: https://www.b2match.com/e/global-innovation-summit-2026/components/52739

Global Innovation Summit je pravidelné podujatie organizované v rámci programu Eureka, najrozsiahlejšej globálnej siete podporujúcej kolaboratívne inovácie.

Cieľom samitu je prepojiť švajčiarsky biotechnologický ekosystém s globálnymi podnikmi a vedou s cieľom posilniť medzinárodnú spoluprácu. Zúčastnia sa ho zástupcovia podnikov, vedci, zástupcovia organizácií na podporu inovácií, ktoré sa zaviazali k spolupráci na globálnych inovačných projektoch.

Tematické zameranie spočíva na prepojení rôznych odvetví biotechnologického priemyslu (diagnostika, automatizácia laboratórií, digitálne zdravie, liečba a kombinované produkty pre zdravotnícke technológie ako aj priemyselná biotechnológia) s medziodvetvovými odbornými znalosťami, ako je digitalizácia, translačný výskum a vývoj, chémia, výroba, procesy kontroly a procesy kontroly kvality.

Počas celého dňa budú prebiehať hlavné prednášky, panelové diskusie ako aj príležitosti na vytváranie sietí vo forme B2B stretnutí. Program podujatia je dostupný TU.

Organizácia podujatia:

1. november 2025 – otvorenie registrácie
od 1. marca 2026 – plánovanie stretnutí

Pri vypĺňaní prihlášky pre stretnutia si v časti „Settings“ v rámci položky „Support office“ vyberte TUKE ako vašu podpornú inštitúciu. Následne vašu prihlášku obratom radi potvrdíme v registračnom systéme podujatia. Dôležité: V profile uveďte svoje R&D zameranie a typ spolupráce. Nezabudnite na vyplnenie aspoň 1 položky v tzv. Marketplace, kde vysvetlíte svoje nápady/služby/odborné znalosti na projekte, ktoré ponúkate alebo hľadáte. Ďakujeme.

Kontakt: Enterprise Europe Network pri UVP TECHNICOM, e-mail: een@uvptechnicom.sk
